
মবিল যুক্ত কাপড় পরে নামায আদায়ের বিধান 


প্রশ্নঃ 

আমার এক ভাই সাইকেল মিন্ত্রী। কাজ করার সময় তাঁর কাপড়ে প্রায়ই 
মবিল লেগে যায়। তিনি কি সেই কাপড় পরিধান করে নামায পড়তে 
পারবেন? মবিল ছাড়া অন্য কোনও তেল যুক্ত কাপড় পরিধান করে কি 
নামাজ পড়তে পারবেন? বিস্তারিত জানালে উপকৃত হতাম। 


নাম- হাফিজ 


উত্তরঃ 


a> dln ৮149৮ 
জি, মবিল বা অন্য কোনও তেল যুক্ত কাপড় পরিধান করে নামায 
পড়লে নামায হয়ে যাবে। তবে আল্লাহ তাআলার নির্দেশ হচ্ছে, 

গ্রহণ করো।” -সূরা আরাফ (০৮) : ৩১ 
আয়াতের তাফসীরে ইমাম ইবনে কাসীর রহ. বলেন, 

“যীনাত (শোভার বস্তু) হলো পোশাক, যা সতর ঢাকে এবং এছাড়াও 
উত্তম পোশাক-পরিচ্ছদ। মুসলিমদের মসজিদে আসার সময় সাজসজ্জা 
অবলম্বন করতে বলা হয়েছে৷ এই আয়াত ও এই অর্থে বর্ণিত 
হাদীসসমূহের কারণে নামাযের সময় উত্তম বেশ-ভূষা অবলম্বন করা 
মুস্তাহাব।” -তাফসীরে ইবনে কাসীর: ৩/৪০৫ 
এজন্য উত্তম হচ্ছে, পরিষ্কার-পরিচ্ছন্ন পোশাক পরিধান করে নামায 
আদায় করা। 
অবশ্য কোনও তেল যদি দুর্গন্ধযুক্ত হয়, যেমন কেরোসিন, তাহলে তা 
নিয়ে মসজিদে যাওয়া মাকরুহ। এতে ফেরেশতা ও মুসল্লীদের কষ্ট হয়। 
হাদীসে এসেছে, 

আমাদের মসজিদসমূহের কাছেও না আসে।” -সহীহ মুসলিম: 
১২৭৭ 
অপর হাদীসে এসেছে, 

“যে ব্যক্তি এ দুর্গন্ধযুক্ত সবজিটি খায়, সে যেন আমাদের মসজিদের 
কাছেও না আসে। কারণ, যে জিনিসের দ্বারা মানুষ কষ্ট পায়, সেটি দ্বারা 

ফেরেশতারাও কষ্ট পায়৷” _সহীহ বুখারী: ৮৫৩; সহীহ মুসলিম: 
১২৮০ 

“সহীহ বুখারীর ভাষ্যগ্রন্থে ইমাম আইনী রহ. বলেন, (রসুন খেয়ে 
মসজিদে আসতে) নিষেধ করার কারণ হলো তাতে ফেরেশতা ও 
মুসলমানদের কষ্ট হয়। .... দুর্গন্ধযুক্ত সকল জিনিসের হুকুমও এটাই, 
চাই তা খাদ্যবন্ত হোক বা অন্য কিছু।” -ফাতাওয়া শামী: ১/৬৬১ 

আবু মুহাম্মাদ আব্দুল্লাহ আলমাহদি (উফিয়া আনহু) 
১৮-০৬-১৪৪৪ হি. 
১২-০১-২০২৩ ঈ. 


